b'\n_START_ARTICLE_\nBalubai\n_START_SECTION_\nIstorija\n_START_PARAGRAPH_\nBalub\xc5\xb3 prot\xc4\x97vyn\xc4\x97 buvo Upembos \xc4\xafduba, kur gyventojai gyveno ir vert\xc4\x97si \xc5\xbevejyba bei metal\xc5\xb3 lydymu jau V a. D\xc4\x97l prekybini\xc5\xb3 ry\xc5\xa1i\xc5\xb3 balubai plito \xc4\xaf dideles teritorijas pietin\xc4\x97je Afrikoje, kolonizuodami jas. Pama\xc5\xbeu susiformavo atskiros etnin\xc4\x97s subgrup\xc4\x97s, kalbos. Skirtingos balub\xc5\xb3 tautel\xc4\x97s ilgainiui suk\xc5\xabr\xc4\x97 atskiras socialines organizacijas ir valstybinius junginius._NEWLINE_Baluba-Katanga XVI a. suk\xc5\xabr\xc4\x97 galing\xc4\x85 Lubos karalyst\xc4\x99, kuri tapo vienu pirm\xc5\xb3j\xc5\xb3 valstybini\xc5\xb3 jungini\xc5\xb3 Pietin\xc4\x97je Afrikoje. I\xc5\xa1 jos kult\xc5\xabra ir socialin\xc4\x97s organizacijos modelis plito \xc4\xaf aplinkines tautas ir kitas lub\xc5\xb3 etnines grupes. Iki XVIII a. savo valstybinius junginius suk\xc5\xabr\xc4\x97 kanjokai, hembai ir kt._NEWLINE_XVIII a. pabaigoje-XIX a. prad\xc5\xbeioje Lubos karalyst\xc4\x97 i\xc5\xa1pl\xc4\x97t\xc4\x97 savo hegemonij\xc4\x85 ir suk\xc5\xabr\xc4\x97 imperij\xc4\x85, kurios vald\xc5\xbei\xc4\x85 pripa\xc5\xbeino dauguma lub\xc5\xb3 etnini\xc5\xb3 subgrupi\xc5\xb3, taip pat songye ir kt. XIX a. viduryje karalyst\xc4\x97 patyr\xc4\x97 invazijas i\xc5\xa1 piet\xc5\xb3 ir ryt\xc5\xb3. XIX a. pabaigoje balub\xc5\xb3 teritorijos atiteko Belgijai. \xc5\xa0iuo metu sudaro dal\xc4\xaf Kongo Demokratin\xc4\x97s Respublikos teritorij\xc5\xb3.'